### Beslutning

Winni Nørgaard, Philip Andersen, Henriette Iversen og Jonathan Clausen kunne tiltræde indstillingen i overensstemmelse med Magistratens anbefaling.

Henrik Nissen, Nick Jespersen og Per Danielsen tog forbehold.

**Beslutningsforslag fra SF**

Lystrup, [adresse], Elev, Nye området er skønt. Her er lys, luft og adgang til natur. Her er butikker og gode indkøbsmuligheder. Her er skoler, børnehaver og legepladser. Her er erhvervsliv og masser af jobs. Her er bybusser, rutebiler og en letbane, så man nemt kan komme ind til [adresse] eller ud til [adresse]. Naturen er tæt på og sport- og foreningslivet er mangfoldigt. Lystrup er unik, ved at have en lille skov midt i byen, og et enormt levende sports- og fritidsliv. Området har alle delkomponenter til at være et velfungerende fællesskab, men der mangler noget - der mangler et centrum, der mangler stedet hvor byens juletræ skal stå. Samtidig kan en helhedsplan tegne linjerne for Lystrups videre udvikling.

Området har et velfungerende fællesråd, som er stolte af deres by og som ser mange muligheder for at gøre byen endnu bedre. Lystrup har størrelse til at være mere end en forstad til [adresse], byen er stor nok til at være sin egen med eget centrum.

Der bor mange forskellige mennesker i Lystrup, i alt fra store parcelhuse til mindre lejligheder. I Lystrup findes almene boligområder som Elstedhøj og Majsmarken, hvor der er relativt mange mennesker udenfor arbejdsmarkedet, men hvor de boligsociale indsatser gennem de sidste mange år skubber områderne i en rigtig god retning. Vi ønsker at kommunen i højere grad understøtter dette store arbejde fra boligforeningernes side, ved for eksempel at have fremskudt jobcenteret, med medarbejdere siddende i Lystrup. Kommunen kan, udover jobindsatser, også understøtte et samarbejde imellem de mange sociale aktiviteter som findes i byen, så det idrætsliv, kirkens babysalmesang og foredrag, bibliotekets foredrag og de boligsociale indsatser med fællesspisning, fælles naturture og lignende arbejder sammen. Dette arbejde kan understøttes ved at styrke bibliotekets rolle som drivkraft for aktiviteter, sammenhold og kultur.

Desuden kan en helhedsplan forholde sig til andre vigtige emne for Lystrup som eksempelvis:

* Det er ganske særligt for Lystrup, at der ligger en lille skov med en hel central placering. Mulighederne i at udvide skoven eksempelvis mod nord eller mod øst bør undersøges.
* Manglen på en stiforbindelse til Elev, Nye og [adresse].
* Lystrup er et knudepunkt for letbanen og benyttes flittigt, men både parkeringsmuligheder for biler og cykler og ophold for passagerne kunne være bedre.
* Letbanestationen tænkes som knudepunkt for den offentlige transport i Lystrup, ved at busruterne har et stop ved stationen.
* Buslommer på [adresse] for at undgå de mange usikre overhalinger og skabe mere tryghed. Eventuelt kombineret med trafikdæmpning.

Samtidig er der et behov for at tegne et samlet billede af byområdernes placering og samvirke i hele [adresse]. Hvordan spiller eksempelvis Løgten, Skødstrup, Hjortshøj, [adresse], Lystrup, Elev, Skæring, [adresse], Nye og [adresse] sammen og hvilke funktioner bør udvikles og fastholdes i hvilke områder? Hvert område kan selvfølgelig ikke have top service inden for alt, kulturhus, biograf, detaljeret borgerservice, alle speciallæger, alle specialbutikker, specielle idrætsanlæg m.v. Der skal være en vis arbejdsdeling mellem byområderne og en effektiv infrastruktur byerne imellem, hvis ikke alle borgere i området skal ind over [adresse], hver gang man ønsker at benytte en facilitet i en naboby.

Derfor foreslår SF

* At der udarbejdes en helhedsplan for Lystrup
* At helhedsplanen laves i samarbejde med fællesråd, skolebestyrelser, boligforeningsbestyrelser, dagtilbudsbestyrelser, idrætsforening, menighedsråd og andre interessenter
* At der udarbejdes en overordnet plan for hele området [adresse]

Stillet af Yrsa Carlsen, Peder Kjeldsen, Winni Nørgaard og Robin Sørensen (Ordfører på sagen)

**INDSTILLING FRA MAGISTRATSAFDELINGEN FOR TEKNIK OG MILJØ**

**Svar på forslag fra SF om helhedsplan for [adresse]*

### Resumé

SF har den 12. marts 2021 fremsendt et beslutningsforslag om udarbejdelse af en helhedsplan for Lystrup.

I forslaget fremhæver SF de kvaliteter, der befinder sig i området Lystrup, [adresse], Elev og Nye. Samtidig gør SF opmærksom på et behov for at knytte de forskellige kvaliteter sammen på tværs i området, og tydeliggøre områdets placering som en del af [adresse].

[adresse] fokus på sammenhæng i [adresse] er i tråd med det perspektiv, som Teknik og Miljø har i forbindelse med udviklingen af de nye bysamfund i området.

Teknik og Miljø anerkender derfor behovet for et strategisk blik på de forskellige bysamfund i [adresse], og at der kan være behov for en helhedsplan for Lystrup. Samtidig vil Teknik og Miljø dog opfordre til, at igangsættelse afventer færdiggørelse af dels det kommende arbejde med en lokalplan for [adresse] med helhedsbetragtninger, dels den analyse af de forskellige byprofiler i [adresse] som allerede er igangsat administrativt.

Ligeledes forventer Teknik og Miljø at ovenstående tilsammen vil kunne imødegå en del af beslutningsforslagets hensigt.

Der opleves stor interesse for helhedsplanlægning i [adresse], og en helhedsplan for Lystrup vil derfor skulle indgå som en del af den samlede portefølje af fremtidige mulige helhedsplaner, hvor Teknik og Miljø i forlængelse af budgetforlig 2022 arbejder med 10-12 igangværende helhedsplaner og 4 afsluttede helhedsplaner om året.

### Indstilling

Det indstilles, at:

1) forslaget om udarbejdelse af en helhedsplan for Lystrup imødekommes, men afventer færdiggørelse af lokalplanen for bymidten og Teknik og Miljøs igangværende analysearbejde for [adresse].

2) helhedsplanlægning for Lystrup indgår som en del af den samlede portefølje af afventende helhedsplaner.

### Sagens forløb

24-03-2021 [adresse]
Sagens behandling blev udsat i byrådets møde den 24. marts 2021.
 14-04-2021 Aarhus Byråd

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 14. april 2021 om magistratsbehandling af forslaget.

Sagen bedes tilbagesendt byrådet via Magistraten.

 04-10-2021 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 28-10-2021 Borgmesterens Afdeling påtegning

Fremsendes til Magistraten.

Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget. Svaret på forslaget skulle rettidigt have været behandlet på byrådsmødet d. 18. august 2021. Størstedelen af forsinkelsen skyldes en fejl, hvor anmodningen om besvarelse ikke var synlig i IT-systemet.

Borgmesterens Afdeling har derudover ingen bemærkninger til indstillingen.

 01-11-2021 Magistraten

Fremsendes til [adresse] med bemærkning, at Magistraten i mødet den 1. november 2021 anbefaler, at byrådet tiltræder Magistratsafdelingen for Teknik og Miljøs indstilling af 4. oktober 2021.

Statusnotat på arbejdet med lokalplaner i området udarbejdes til byrådsbehandlingen.

 10-11-2021 [adresse]
Fremsendes til Teknisk Udvalg til behandling i henhold til beslutning i byrådets møde den 10. november 2021.
 12-01-2022 Teknisk Udvalg

Winni Nørgaard, Philip Andersen, Henriette Iversen og Jonathan Clausen kunne tiltræde indstillingen i overensstemmelse med Magistratens anbefaling.

Henrik Nissen, Nick Jespersen og Per Danielsen tog forbehold.